
[bookmark: _Toc175641370]Доказано: с жегите шега не бива - опасни са за живота
в. 24 часа стр. 12

По-дълги, по-чести и все по-изпепеляващи стават горещите вълни, които удрят Европа. Учените твърдят, че Старият континент се затопля два пъти по-бързо от прогнозираното, а жертвите на горещините са изненадващо много, като най-силно са засегнати страните от Южна Европа.
Авторитетно проучване установи, че България държи второ място по брой на жертвите от горещото време след Гърция по данни за 2023 г. (Виж 2-а и 3-а стр.)
А и сегашната 2024 г. едва ли ще отстъпва по отношение на тези тревожни данни, защото екстремно високите температури продължават през цялото лято.
Вярно е, че всяка държава може и трябва да има конкретни планове и политики, с които да помага на най-уязвимите хора при силните горещини. В същото време хората също трябва да проявяват повече разум и да се грижат за здравето си, като спазват прости, но важни правила - например възрастните и децата да не излизат в най-горещите часове от денонощието, да пият повече вода, да търсят прохлада сред природата...
Ясно е, че при сегашните климатични тенденции с жегите шега не бива, защото доказано са опасни за живота.

Климатологът д-р Зорница Спасова: 
[bookmark: _Toc175641371]Червеният код у нас се пуска чак при 41°, другаде е при по-малко. Трябва да предупреждават хората и за горещите вълни - те са природно бедствие
1500 са загинали миналото лято от жеги у нас, това е повече от жертвите на катастрофи 
9 града в България са най-рискови за горещи вълни 
Добре е държавата да купува климатици на социално уязвими семейства - сега само 30% имат
Любомира НИКОЛАЕВА
в. 24 часа стр. 3

- Д-р Спасова, убедително ли е за вас изследването, което ни поставя на второ място по жертви на горещините в Европа за миналата година? Как може да се прецени колко души са починали от високите температури, след като в статистиката за смъртността няма такава "графа"?
- Да, напълно реалистично е. Не е невъзможно да се изчисли, Световната здравна организация например има калкулатор, с който се изчисляват починалите от замърсяване на въздуха, подобни алгоритми могат да дадат данни и за въздействието на горещото време. Вярвам в обективността и по други две причини. Съставът на населението у нас е с много голям процент възрастни и хронично болни хора, които са много уязвими към горещините. На второ място - поради липсата на планове за адаптация и съответно слабата информираност на населението за рисковете и как да бъдат намалени. Да не забравяме и това, че сме страна с много малък процент на жилищата, в които поне в една стая има климатик.
Миналата година се нарежда на второ място по починали от горещото време, като статистиката се води от 2015 г. На първо място е 2022 г. с 61 хиляди жертви в Европа. Ненадминат засега остава рекордът от голямата гореща вълна през 2003 г., когато живота си загубиха 70 хиляди души. Съобщените в проучването 229 на милион население у нас означава около 1500 човека, загинали миналото лято при горещи вълни. И за това никой не говори, въпреки че числото е много по-голямо от това на загиналите по зрелищен начин в катастрофи например. Разбира се, всеки нелепо загубен живот, който е можело да бъде спасен, е ценен, единствено обръщам внимание на "невидимите" жертви на горещото време, които е можело да не се случат при адекватни мерки за адаптация към променящия се климат. Много от мерките няма да се усетят на момента - например градоустройството трябва да промени подхода към проектиране, за да станат по-хладни градовете. Много неща може да включва този план, включително закупуване на климатици на социално уязвими семейства. Само 46% от населението разполагат с климатик в домовете си, като при хората с ниски доходи този "лукс" е реалност едва за 30%. Авторите на проучването изчисляват, че без адаптация в Европа до 2030 г. годишно ще загиват 68 000 души средно.
Логично е да се мисли, че колкото по-малко са мерките, толкова повече ще са жертвите.
- Изобщо нещо направено ли е за адаптацията у нас?
- Единствената реална мярка е присъединяването на България към системата за ранно предупреждение MeteoAlarm, чрез която се издават жълтите, оранжевите и червените кодове при различни неблагоприятни метеорологични явления. Проблемът е, че нашите прагове са по-високи, отколкото тези на съседни страни.
- Какво означава това за реалния живот?
- България в лицето на НИМХ издава оранжев и червен код при по-високи температури от други държави. Според мен това би трябвало да се коригира.
В най-горещия период в два дни влязох в страницата на MeteoAlarm, за да видя предупрежденията за произволни градове в Сърбия и за Хърватия. При 38-39° бяха с червен код. У нас е практика при 41.
Друго, което може да се подобри, е да се оповестяват предупреждения и за горещи вълни в системата BG Alert, въпреки че не са изрично упоменати в специализираната наредба за предупреждение за бедствия и аварии. Горещата вълна е природно бедствие, защото засяга голям брой хора едновременно, заплашвайки здравето и живота им.
- Бихте ли сравнили нашите прагове за опасност от горещо време и тълкуването на горещи вълни?
- Всяка държава в системата на MeteoAlarm сама си определя рамките, вземайки предвид определени критерии. Например за гореща вълна се приемат поне
3 последователни дни с температури над 30 градуса за умерените ширини, а в България прагът за горещо време е 32 градуса. Важно е хората да бъдат предупреждавани, за да организират живота и работата си така, че да си взимат поне по няколко часа на ден почивка от жегата и да не се стига до натрупване на топлина в тялото и потенциална възможност за топлинен удар. Да не забравяме, че това може да е фатално.
- Когато няма достатъчно механизми за намаляване на риска като част от политиките за общественото здраве, е нормално да търсим спасение поединично, как можем да намалим ефекта на горещините върху организма си?
- Основното е при горещо време и особено при топлинни вълни поне 3 часа на ден да намерим начин да сме в климатизиране помещение. Важно е също да се пият поне около
1,5-2 литра вода, при признаци на дехидратация - напитки, които поддържат електролитния баланс.
Да не се извършва много интензивна физическа работа и да се избягват тренировки. Облеклото да е свободно, от естествени материи, да се носи шапка, слънчеви очила. Да не се употребява алкохол по време на горещата вълна.
- Включително и бира ли - много хора смятат, че така се разхлаждат?
- По време на това природно бедствие не е добра идея дори бирата, но не казвам цяло лято да не пием бира. Същото правило важи и за кафето.
Най-добре е да се приемат вода и айрян. 
- София ли е най-големият топлинен остров в България?
- София не е от географски най-застрашените места у нас, но може да се каже, че е най-голям топлинен остров поради своята площ, многото асфалт, сградите, които продължават да се множат, недостатъчното зелени площи. Затова температурата в центъра на столицата е с няколко градуса по-висока, отколкото околните периферни зони с къща и двор.
Географски най-рискови за горещи вълни у нас са градове като Благоевград, Сандански, Пловдив, Плевен, Хасково, Кърджали, Стара Загора, Русе, Велико Търново. Това са области, които по принцип са по-засегнати от горещото време.

[bookmark: _Toc175641372]Сърдечни приятелки подкрепят жените в Благоевград
в. Телеграф стр. 5

Фондацията на Нана Гладуиш - "Една от 8", ще посети Благоевград със своята програма "Сърдечни приятелки", за да подкрепи дамите с диагноза рак на гърдата.
Жените с диагнозата могат да се възползват от напълно безплатната подкрепа, която ще им предостави екипът на "Една от 8". На 9 септември от 17.00 ч. до 19:00 ч. в рамките на модула "Живот с рак на гърдата" специалистите и психолозите на фондацията ще се срещнат с жени, които в момента преминават лечение, такива, които са в ремисия, както и с жени, при които болестта е прогресирала. По време на срещата ще бъдат представени всички аспекти на живота с рак на гърдата, както и видеа с отговори на пациентски въпроси от водещи специалисти в областта на онкологията, ендокринологията, гинекологията и физиотерапията.

Кардиологът д-р Гини Сингх, пред "Труд news": 
[bookmark: _Toc175641373]И ниското кръвно може да предизвика инсулт в жегите
Ирен ДЕЛЧЕВА
в. Труд стр. 10-11

Необичайно горещото лято с продължителни периоди от над 35 градуса предизвика безпокойство сред пациенти и кардиолози. Прогнозите са, че топлото време ще продължи и след средата на септември. Дали обаче затварянето в хладните стаи с климатици е начинът да се справим с жегата и да останем здрави? Повечето хора смятат, че най-голям риск има за хората с хипертония, но се оказва, че и тези с ниско кръвно са изложени на огромен риск. Как да се предпазят пациентите от инфаркт и инсулт в горещините, разказва кардиологът д-р Гини Сингх.
- Д-р Сингх, свидетели сме на необичайно дълги периоди от горещи дни. Как това влияе на сърцето както на болни, така и на здрави хора?
- При всяка една температура над 30 градуса се получава разширяване на кръвоносните съдове. Това е компенсаторен механизъм на организма за охлаждане, за засилване на кръвообращението и води до потене. Това води до губене на течности, загуба на минерали и микроелементи, което смъква артериалното налягане. Човек се чувства замаян, чувства жажда, понякога изпитва световъртеж, може даже да припадне.
- Вероятно засяга повече хората с високо кръвно налягане?
- При тях се получава сърцебиене, което води до сърдечни аритмии, които ако са силни водят до инсулт или инфаркт. Така че и двете състояния са опасни - и рязкото понижаване на кръвното налягане при здравите хора и аритмиите при хипертониците.
- А как човек може да си предпази сърцето в тия горещини? Всеки ходи на работа, излиза на улицата при над 30 градуса?
- Първото, което трябва да направи е да се охлажда. Но това не трябва да е рязко, а до 10 градуса разлика от температурата навън. Ако в помещението, в което седи, има климатик, разликата с външната температура не трябва да е голяма. Второто е храната. Трябва да се набляга на плодове и зеленчуци и да се избягват високи протеини. Задължително е да се пият минимум 2 литра вода. И когато човек получава сърцебиене, най-добрият вариант е да отиде на сянка.
- Кои хора са най-уязвими при горещините?
- Хората със сърдечна недостатъчност и с исхемична болест на сърцето най-силно се влияят от високите температури. Сърдечната недостатъчност е състояние, което се наблюдава тогава, когато сърдечният мускул не изпомпва достатъчно кръв за нуждите на тялото. Това може да доведе до сериозни усложнения, тъй като всяка клетка на тялото се нуждае от достатъчно кислород и хранителни вещества, намиращи се в кръвта. В днешно време сърдечната недостатъчност засяга милиони хора в света, като броят им нараства прогресивно. Състоянието може да засегне както възрастни, така и деца. В терапията на тези пациенти почти винаги има диуретик, който изхвърля водата от организма им. Изпотяването допълнително лишава организма от минерали и микроелементи, човек се обезводнява. Кръвното пада много, а това е предпоставка за последващ исхемичен инсулт. Много хора смятат, че високото кръвно е единственият фактор, който води до инсулт, но това не е така. Ниското също.
- Как се лекува сърдечната недостатъчност?
- За съжаление сърдечната недостатъчност няма лечение. Определени методи обаче могат да бъдат използвани за овладяване на симптомите и стабилизиране на състоянието на пациента. Подходящото лечение зависи от вида и тежестта на сърдечната недостатъчност. Обичайните групи лекарства предписвани на пациенти с това състояние са АСЕ инхибитори за разширяване на кръвоносните съдове и лечение на високо кръвно налягане и бета-блокери за намаляване на натоварването на сърцето.
- Как човек може да разбере, че има сърдечна недостатъчност?
- Симптомите са много - задух, замаяност, учестено сърцебиене, отоци в крайниците,
Загуба на апетит, характерна кашлица. Но пациентите не бива сами да си слагат диагноза, това е опасно. Още повече при сърдечната недостатъчност, която може да бъде хронична, но и остра, която се развива внезапно и изисква незабавно третиране, защото може да е животозастрашаваща. Причините за тази болест за няколко - инфаркт, коронарна артериална болест, високо кръвно, аритмии, вродени пороци на сърцето и др. Рискът нараства в възрастта при хора над 55 г., като по-често страдат мъжете. Хората трябва да търсят незабавно лекар при първите симптоми, защото болестта може да доведе до бъбречна недостатъчност, вода в белите дробове, увреждане на черния дроб и дори внезапно спиране на сърцето.
- Вие споменахте, че резултата от горещините може да бъде аритмията. Тя животозастрашаваща ли е?
- Аритмията представлява нарушения в сърдечна честота, която нормално е от 50 до 100 удара в минута. Аритмиите се появяват при нарушение в сърдечния ритъм и могат да са признак за сериозно заболяване, но пък могат и да са временно състояние. За съжаление, анормалният сърдечен ритъм се случва често, при това на хора от всякакви възрасти както на млади хора, активни спортисти, така и на пациенти на възраст. Сред най-честите аритмии са преждевременните камерни контракции, които се срещат при хора и без сърдечно заболяване. Това е пропуснатият сърдечен ритъм, който всички ние понякога преживяваме. При някои хора това може да бъде свързано със стрес, прекалено количество кофеин или никотин или твърде много упражнения. Но понякога състоянието може да бъде причинено от сърдечни заболявания или електролитен дисбаланс. Хората, които имат редовни преждевременни камерни контракциии или симптоми, свързани с тях, трябва да се посъветват с кардиолог. Въпреки това повечето пациенти с този тип аритмия рядко се нуждаят от лечение Не подценявайте това състояние - то може да е безопасно, но може и да причини сериозни здравословни проблеми, ако не се вземат мерки.
- Защо България е на едно от първите места в Европа по сърдечно-съдови заболявания?
- В България най-големите фактори, водещи до сърдечно-съдови заболявания, са стресът и начинът на живот. Огромна роля играе и това, че няма профилактика. Никой не обича да ходи на лекар, ако се чувства здрав, за да бъде прегледан поне веднъж в годината и да е спокоен. Един от нашите преподаватели - проф. Асен Гудев, казваше, че адекватните профилактични прегледи на цялото население намаляват риска от сърдечно-съдови заболявания. В момента върви кампания от Дружеството на кардиолозите в България специално за това - да се предпазим от сърдечно-съдов риск. Основният риск от сърдечни заболявания е липсата на адекватна превенция.
- Винаги ли сърцето дава индикации, че нещо не е наред и защо българинът така неглижира здравето си?
- Винаги има симптоми. Например главоболие, замайване, високо артериално налягане. Що се отнася до това, че българинът не обръща внимание на здравето си, така е в много страни, като изключим развитите Франция, Германия, САЩ и т. н. Там има по-различен механизъм и начин на живот. Но при нас болният получава веднага консултация при специалист, докато там това отнема повече време. Те трябва да чакат за среща със специалист поне 5-6 месеца. И въпреки това българинът не се възползва достатъчно.
- Могат ли някакви силни емоции да разболеят сърцето?
- Емоциите винаги имат влияние не само върху сърцето, но и върху психиката, всичко е взаимосвързано. Стресът води до неадекватен сън, до умора на организма. Голяма роля имат и неправилният начин на хранене, употребата на алкохол и цигари. Затлъстелите хора например са по-застрашени от сърдечно-съдови заболявания. Това се отнася и за прекалено слабите. Радостното е, че през последните няколко години българинът е намалил пушенето.
- Каква е ролята на спорта при сърдечно-съдовите заболявания? Много хора ходят на фитнес, това може ли да претовари сърцето?
- Всяко едно нещо трябва да бъде в определени граници. Екстремното натоварване, както и липсата въобще на физическо натоварване, не са добър вариант.
- Имате ли наблюдения за разликите между българските и индийските пациенти?
- Не съм работил с индийски пациенти и не мога да отговоря на този въпрос.
- Когато пристигнахте в България, предполагахте ли, че може да останете да живеете тук?
- В началото не исках да остана в България. Баща ми има собствена клиника в Индия и смятах да работя при него. Но срещнах съпругата си по време на специализацията, влюбих се и останах тук с нея. Нито за секунда обаче не съм съжалили за това. Мъчно ми е за близките, разбира се, на всеки човек му липсва собствената страна, но не съжалявам. Баща ми също ме подкрепи и уважи решението ми.
- Индия е известна с аюрведата. Вие как се отнасяте към това традиционно за страната ви лечение?
- Аз не съм привърженик на аюрведата, но има някои неща, които много добре действат при някои заболявания. Но ще се отнася до сърдечносъдовите заболявания, аз съм фен на традиционната медицина. Баща ми е лекар, който е завършил и аюрведа, и съвременна медицина. Той работи и по двата начина.
- Баща ви какъв съвет ви даде, когато решихте да наследите професията му?
- Аз станах лекар заради него. Откакто се помня съм свидетел на една и съща гледка. Клиниката му е на 150-200 метра от къщата ни и баща ми ходи дотам пеша. Виждах непрекъснато как хора го спират и му благодарят за грижите, които той полага. И когато видях какво уважение имат хората към лекаря-специалист се запалих и аз да тръгна по стъпките му, това стана мечтата ми - да помагам на хората. Решението да тръгна по стъпките на баща си е мое, но той го одобри. Той винаги е бил и досега е зад гърба ми.
- А случва ли се да се съветвате с него професионално?
- Да, случвало се е. Имах един случай, в който пациентка беше с ревматоиден артрит. Той беше прекарал ревматизъм в детска възраст, в резултат на което беше получил сърдечносъдови заболявания. Жената беше преживяла операция по смяна на клапите, но ревматизмът й се беше обострил. Аз попитах баща си може ли да и се помогне с аюрведа. Той ми даде съвет и имаше ефект.
- Какво мислите за инвазивната кардиология?
- Мога да кажа, че тя е перфектна, особено за поставянето на точна диагноза. Да се уточни колко процента е запушването на съдовете, да се разбере има ли нужда от операция. Аз смятам, че инвазивна кардиология във всички областни градове. Един от най-високите смъртности е тази от инфаркт и е хубаво да има навсякъде възможност да бъде реагиране бързо, това спасява живот. Колкото по-малко време е минало от получаване на болката до пристигането в болница, толкова по-голям е шансът на пациента да оживее.
- Имаше много случаи, когато обвиняваха лекари, че са слагали стендове без нужда, като така са източвали Здравната каса. Това опасно ли е?
- Аз такова нещо не съм виждал. Работил съм в Александровска болница, където винаги се прави коронарография, когато пациентът има индикация за това. Ако няма причина, никога не се е правила. Но това е 100% методика, за да бъде уточнена диагнозата. Аз съм се учил от най-добрите. В България има отлични лекари. И пак ви казвам - има европейски държави, в които, за да получиш адекватно лечение от специалист, трябва да чакаш 5-6 месеца, докато тук това става веднага. Но и хората трябва да имат нагласата за това, че е нужно да се обърнат към лекар. Повечето пациенти се страхуват от профилактичните прегледи, че ако отидат на преглед, ще им бъде намерена някоя болест.
- Вие имате ли приятели в България?
- О, да, тук са вече 24 години - по-голямата част от живота ми, аз съм на 42 години. Когато дойдох да уча тук бях на 18 години. Семейството, приятелите - всичко ми е тука. Защото тук срещнах любовта си.
Нашият гост
Д-Р ГИНИ СИНГХ е роден в щата Пенджаб, Индия. От дете мечтае да стане лекар като баща си, който има клиника. На 5-годишна възраст родителите му го изпращат в едно от най-престижните училища в Хималаите, което е на почти 3000 м. височина. През 2000 г. идва в България като студент в Медицинския университет в София. След завършването заминава за Индия, където работи 6 месеца. След завръщането си у нас специализира кардиология в Александровска болница, където остава години наред. В момента работи в МБАЛ "Люлин". Женен е за българка, има 2 дъщери.

Кабинет с трима нови министри представи вчера на президента Румен Радев кандидатът за служебен премиер Димитър Главчев. Промените са във вътрешното, външното и транспортното министерство.
Благодаря за това, че се вслушахте в призивите и очакванията на обществото за намаляване на политическото напрежение и засилване на гаранциите за провеждане на честни и свободни избори, както е основната задача по конституция на служебното правителството, заяви Радев. Утре той ще издаде указ за назначаване на кабинета, а след това новите министри ще се закълнат в НС. Радев увери, че днес ще издаде и указ за избори на 27 октомври.
"Вашето правителство ще трябва да положи значителни усилия за решаване на проблемите на хората в труден период за гарантиране на нормалното функциониране на държавата и задълбочаване на европейската ни интеграция. Всички виждаме, че безводието измъчва хиляди български граждани и изисква неотложни мерки. Борбата със стихийното бедствие продължава и от опит знаем, че наред с борбата с пожарите, трябва да сме готови и за евентуални наводнения. Военните действия и на север, и на юг от нас ескалират и изискват повишена бдителност и адекватни мерки. Очакваме да работите активно за подкрепа на бизнеса и подобряване на инвестиционния климат. Задачи като плана за възстановяване, Шенген, еврозона и ОИСР остават неизменни, а до края на седмицата правителството трябва да излъчи и българското предложение за еврокомисар", подчерта Радев.
Очаквано, Главчев смени Калин Стоянов начело на МВР. На негово място ще застане шефът на националната полиция Атанас Илков. Зам.-министърът на МВнР Иван Кондов става външен министър, а министър на транспорта и съобщенията Красимира Стоянова, която сменя Георги Гвоздейков. Останалите министри в кабинета Главчев 1" запазват постовете си.

МИНИСТЕРСКИ СЪВЕТ
Министър-председател Димитър Главчев 
Министър на финансите и вицепремиер по европейските въпроси Людмила Петкова
Министър на вътрешните работи Атанас Илков 
Министър на регионалното развитие и благоустройството Виолета Коритарова 
Министър на труда и социалната политика Ивайло Иванов 
Министър на отбраната Атанас Запрянов 
Министър на външните работи Иван Кондов
Министър на правосъдието Мария Павлова
Министър на образованието и науката Галин Цоков
Министър на здравеопазването Галя Кондева
Министър на културата Найден Тодоров
Министър на околната среда и водите Петър Димитров
Министър на земеделието и храните Георги Тахов
Министър на транспорта и съобщенията Красимира Стоянова
Министър на икономиката и индустрията Петко Николов
Министър на иновациите и растежа Росен Карадимов
Министър на енергетиката Владимир Малинов
Министър на електронното управление Валентин Мундров
Министър на туризма Евтим Милошев
Министър на младежта и спорта Георги Глушков

НАЦИОНАЛНИ ТЕЛЕВИЗИИ

Няма намерени материали


НАЦИОНАЛНИ РАДИА

БНР, „Преди всички“

Резюме: Медицината от разстояние не е нещо ново, но това се възприема като решение, панацея на всички проблеми в здравеопазването в България в областта на доболничната помощ.
Това заяви пред БНР общопрактикуващият лекар от Варна д-р Николай Христов.
Телемедицината е с малък обсег в областта на медицинските услуги – използва се в много конкретни случаи, а не като масов скрининг, подчерта той.
"По-скоро като консултация за специфични проблеми, а не за профилактика."
Сега от "Български пощи" са в небрано лозе и се чудят какво да правят, коментира д-р Христов относно европроект Пощите да предоставят базови здравни услуги на места, които не разполагат с лекари.
"Добре е каруцата да се слага зад коня, а не преди него."
Не е ясно дори как ще бъде заплатена тази дейност на общопрактикуващите лекари, допълни той относно неяснотите около дистанционната дейност на лекарите.
"Говорим за много базов проблем на електронизацията в България – как да документираме присъствието на пациента насреща ни. Този проблем не е решен и не се прилагат никакви решения."
"Кашата не е сътворена от нас. Не сме ние хората, които трябва да я разрешаваме. В здравеопазването в България всеки нов екип решава, че трябва да прави реформа и отвътре им идва да започнат от извънболничната помощ, много простички им изглеждат нещата. За да се случат нещата, трябва да се пипа внимателно и да се питат общопрактикуващите лекари", изтъкна варненският лекар.
Не е нужно да правим сложни схеми и да ангажираме Пощите със скъпа техника, изрази мнение д-р Христов в предаването "Преди всички".
Според него хората от труднодостъпните райони имат личен лекар, но не могат да достигнат до него, лекарят съответно също няма възможност да посещава такива пациенти, затова е редно да бъде организиран транспорт на пациентите от селата до областните центрове, подобно на ученическия превоз.
По думите му, в тази посока лекарите са дали предложения, "които няма кой да прочете", защото "по-отвътре им идва да се направи европроектче". Ако откажем да го правим, ще имаме ли право, отправи друг въпрос д-р Николай Христов.
Частници няма как да бъдат принудени да вършат работа, поясни лекарят, запитан могат ли да ги принудят да извършват медицински услуги от разстояние.
"Как да ме задължат да седна от другата страна на монитора? Единият вариант е с наказателни мерки от други епохи. Другият вариант е с икономически стимули."


ИНТЕРНЕТ ИЗДАНИЯ

Д-р Галя Кондева остава служебен министър (Допълнена) 
Zdrave.net, 26.08.2024

Д-р Галя Кондева остава служебен министър на здравеопазването. Това стана ясно от проекта на кабинет, предложен от служебния премиер Димитър Главчев на президента Румен Радев днес.
Само две смени в сегашния състав на правителството извърши премиерът – на мястото на вътрешния министър Калин Стоянов той предлага Атанас Илков, а като външен министър, чиято длъжност Главчев изпълняваше досега, е предложен Иван Кондов.
Припомняме, че служебният кабинет получи одобрението на президента Радев от втори опит. Миналата седмицата той не одобри състава, предложен от номинираната за служебен министър-председател Горица Кожарева, тъй като тя отказа да смени МВР шефа Калин Стоянов. В нейния проект обаче на мястото на д-р Галя Кондева като министър на здравеопазването беше записан доц. Петко Стефановски. С цел заемането на този пост доц. Стефановски подаде оставка като зам.-министър в МЗ и се очакваше оставката му да не бъде приета след провала на проектокабинета. Вместо това два дни по-късно от Министерския съвет официално обявиха, че е напуснал поста. Така служебният здравен министър д-р Галя Кондева към момента остава с двама заместници.
Д-р Галя Кондева завършва магистратура по медицина в Медицински университет, София и магистратура по икономика – бизнес администрация със специализация здравен мениджмънт в УНСС. Има придобити специалности по ,,Вътрешни болести“ и ,,Клинична хематология“.
От 2022 г. е Изпълнителен директор на ,,Специализирана болница за активно лечение на хематологични заболявания“ ЕАД, София, като преди това в два мандата е била председател на Съвета на директорите.
Има дългогодишен опит като практикуващ лекар. През 1987 г. започва в Работническа болница Бухово, а след 1995 г. в Клиниката по гастроентерология към Пета градска болница – София. Работила е като Асистент в Отделение по трансфузионна хематология в УМБАЛСМ ,,Н.И. Пирогов” и лекар в Клиника по хематология в МБАЛ ,,Токуда болница“ София.
В периода 2017-2018 г. е директор дирекция ,,Лекарствени продукти, медицински изделия, контрол по предписване и отпускане“ към Националната здравноосигурителна каса (НЗОК), а преди това е била началник отдел, представител на държавата в Събранието на представителите и член на Управителния съвет на здравната каса.
Президентът заяви, че ще подпише указа за правителство и указа за насрочване на парламентарните избори на 27 октомври. Кабинетът трябва да положи клетва в парламента утре.

Д-р Кондева остава здравен министър
medicalnews.bg, 26.08.2024

Д-р Галя Кондева остава служебен министър на здравеопазването. Тя запазва поста си в кабинета, предложен от служебния премиер Димитър Главчев на президента Румен Радев. Президентът одобри състава на следващия служебен кабинет и заяви, че ще издаде указ за назначаването му още утре.
Припомняме, преди седмица Радев отказа да подпише указа за служебно правителство, предложено от Горица Грънчарова – Кожарева заради участието на Калин Стоянов в него.
В сега предложения кабинет най-спорният пост – на министър на вътрешните работи, ще застане Атанас Илков, който в момента е шеф на националната полиция
Д-р Галя Кондева има над 30-годишен опит, завършва Медицински университет през 1987 г. като специалностите си – Вътрешни болести и Клинична хематология придобива през 1997 г. и 2017 г. През 2008 г. завършва специализация по Здравен мениджмънт.
След своето дипломиране д-р Кондева работи в Работническа болница Бухово и в Отделение по Вътрешни болести към V МБАЛ София. В периода от 2003 г. до 2008 г. е началник отдел към Националната здравноосигурителна каса (НЗОК). От 2008 г. до 2015 г. д-р Кондева работи като лекар в Отделение по трансфузионна хематология на УМБАЛСМ “Н. И. Пирогов”. В следващите две години е лекар по Вътрешни болести и Клинична хематология в Клиника по хематология на Аджибадем Сити Клиник Болница Токуда София.
От 2017 г. до 2018 г. е директор Дирекция към НЗОК. От 2019 г. д-р Кондева е част от екипа специалисти на ДКЦ Вита София. Тя пое управлението на Специализираната болница за активно лечение на хематологични заболявания след отстраняването на проф. д-р Бранимир Спасов.

Галя Кондева е номинирана за министър на здравеопазването в проекта на служебен кабинет на Димитър Главчев 
Елена Николова 
БТА, 26.08.2024

Галя Кондева е номинирана за министър на здравеопазването в проекта на служебен кабинет на Димитър Главчев.
Тя заемаше същия пост и в досегашния служебен кабинет, също с министър-председател Димитър Главчев.
Д-р Галя Кондева завършва магистратура по медицина в Медицински университет, София и магистратура по икономика – бизнес администрация със специализация здравен мениджмънт в УНСС. Има придобити специалности по ,,Вътрешни болести“ и ,,Клинична хематология“, сочи информация на сайта на Министерството на здравеопазването.
Била е изпълнителен директор на ,,Специализирана болница за активно лечение на хематологични заболявания“ ЕАД, София.
Има дългогодишен опит като практикуващ лекар. През 1987 г. започва в Работническа болница - Бухово, а след 1995 г. - в Клиниката по гастроентерология към Пета градска болница – София. Работила е като асистент в Отделение по трансфузионна хематология в УМБАЛСМ ,,Н.И. Пирогов” и лекар в Клиника по хематология в МБАЛ ,,Токуда болница“ София.
В периода 2017-2018 г. е директор на дирекция ,,Лекарствени продукти, медицински изделия, контрол по предписване и отпускане“ към Националната здравноосигурителна каса, а преди това е била началник-отдел, представител на държавата в Събранието на представителите и член на Управителния съвет на здравната каса.

Вижте коя е Галя Кондева - номинирана за служебен здравен министър (БИОГРАФИЯ)
dariknews.bg, 26.08.2024

Д-р Галя Кондева е предложението на Димитър Главчев за служебен министър на здравеопазването и в новия служебен кабинет.
Тя завършва Медицинската академия в София през 1987г. Придобива специалност по Вътрешни болести през 1996г. и специалност по Клинична хематология през 2016г.
Член е на Български лекарски съюз и участва в многобройни национални конгреси и семинари по специалността. 

ЗДРАВЕН МИНИСТЪР ОТНОВО ЩЕ Е ГАЛЯ КОНДЕВА
Тя е в списъка на кабинета, предложен от премиера Димитър Главчев, утре премиерът ще издаде указ за назначаването му
clinica.bg, 26.08.2024

Досегашният служебен министър на здравеопазването Галя Кондева остава на поста. Тя е в списъка на кабинета, който премиерът Димитър Главечв предложи днес на президента Румен Радев. 
Заместник министър-председател и министър на финансите - Людмила Петкова. Мястото на спорния вътрешен министър Калин Стоянов заема Атанас Илков.  
Министър на външните работи 
ще е Иван Кондов, министър на финансите и вицепремиер - Людмила Петкова, министър на иновациите и растежа и вицепремиер по въпросите на гражданското общество - Росен Карадимов, министър на вътрешните работи - Атанас Илков, а министър на отбраната - Атанас Запрянов.
Петко Николов ще бъде  
министър на икономиката и индустрията, министър на регионалното развитие и благоустройството - Виолета Коритарова, министър на правосъдието - Мария Павлова, а министър на транспорта и съобщенията - Красимира Стоянова. 
На поста министър на труда и  
социалната политика остава Ивайло Иванов, министър на образованието и науката продължава да бъде Галин Цоков, а на културата - Найден Тодоров. Министър на земеделието, храните и горите ще е Георги Тахов, министър на електронното управление - Валентин Мундров, министър на енергетиката - Владимир Малинов.  
Евтин Милошев продължава да  
е министър на туризма, министър на околната среда и водите ще е Петър Димитров, а министър на младежта и спорта ще продължи да бъде Георги Глушков.  След като президентът Радев одобри предложения кабинет заяви, че утре, 27 август, ще издаде указ за неговото назначаване. След това, в същия ден, министрите от новия служебен кабинет ще положат клетва пред Народното събрание. Изборите пък ще бъдат на 27 октомври.

Д-р Галя Кондева остава здравен министър
Три са новите лица във второто служебно правителство на Димитър Главчев
skener.news, 26.08.2024 

Д-р Галя Кондева остава здравен министър, след като попадна в списъка на служебния кабинет „Главчев 2“. Днес кандидатът за премиер Димитър Главчев пристигна в сградата на президентската институция на „Дондуков“ 2, за да представи на държавния глава Румен Радев проектосъстава на новото си правителство. Президентът прие предложения персонален състав и обяви, че ще издаде указ за неговото назначаване утре, а поредните извънредни парламентарни избори ще са на 27 октомври.
Припомняме, д-р Кондева изпадна от списъка на несъстоялата се премиерка Горица Кожарева, въпреки че нееднократно заяви готовността си да продължи мандата си. Тогава тя беше заменена от заместника си доц. Петко Стефановски, който пък вече не е и зам.-министър.
Ето и всички министри от кабинета „Главчев 2“
Димитър Главчев – министър-председател
Людмила Петкова – вицепремиер и министър на финансите
Иван Кондов – министър на външните работи
Атанас Илков – министър на вътрешните работи
Виолета Коритарова – министър на регионалното развитие и благоустройството;
Ивайло Иванов – министър на труда и социалната политика;
Атанас Запрянов – министър на отбраната;
Мария Павлова – министър на правосъдието;
Галя Кондева – министър на здравеопазването;
Галин Цоков – министър на образованието и науката;
Петко Николов – министър на икономиката и индустрията;
Владимир Иванов – министър на енергетиката;
Георги Тахов – министър на земеделието и храните;
Евтим Милошев – министър на туризма;
Найден Тодоров – министър на културата;
Росен Карадимов – министър на иновациите;
Петър Димитров – министър на околната среда и водите;
Валентин Мундров – министър на електронното управление;
Красимира Стоянова – министър на транспорта;
Георги Глушков – министър на младежта и спорта.

ГОЛЯМ ПРОБЛЕМ Е НЕДОСТИГЪТ НА МЕДИЦИНСКИ СЕСТРИ
Никога не съм имал намерение да работя в чужбина, навсякъде има плюсове и минуси, там не се чувствам у дома, казва д-р Цветан Коцев
Clinica.bg, 27-08-2024

По актуални и важни теми в здравеопазването обикновено думата даваме на известни, опитни и изявени лекари. По-рядко се допитваме до младите медици и студенти, на които разчитаме за едно по-добро бъдеще за здравеопазването в България. Защо поеха по нелекия път на лекарската професия, каква перспектива виждат у нас и как изглежда здравната ни система през техните очи, разказват самите те в нашата рубрика "Млад лекар". Днес думата е на д-р Цветан Коцев, за който съвсем наскоро стана ясно, че вече притежава европейска диплома по кардиология. Той е лекар в Клиниката по тази специалност в УМБАЛ ''Царица Йоанна'' - ИСУЛ.
- Д-р Коцев, наскоро вие получихте европейска диплома по кардиология. Каква бе мотивацията ви и какво ще ви донесе тя?
- Да, явих се на европейския изпит малко след като защитих специалност. Нещата се случиха по естествен начин, бях в режим изпити. Шегата на страна. Когато започнах работа в Клиниката по кардиология в ИСУЛ имах много хъс и малко знания. С времето, работейки рамо до рамо с много добри специалисти, придобих знания и увереност. Миналата година трима мои колеги, д-р Поройлиев, д-р Яков и д-р Джомнов взеха европейски сертификат, така, че традицията трябваше да бъде спазена.
- Как протече подготовката Ви? Трудно ли беше?
- Подготовката ми за българския държавен изпит до голяма степен беше достатъчна и за европейския. Литературата която използвах беше същата, като допълнителното беше един много добре изготвен лекционен курс, предоставен от европейското дружество. Той включваше лекции и дискусии на водещи специалисти по отделните теми. Другото ключово нещо беше пробният тест, който ме ориентира до голяма степен какво ми предстои. Със сигурност за този изпит човек не може да се подготви за месец – два. Необходими са знания трупани с години, като именно за това съм щастлив, че попаднах сред колеги, които са и страхотни учители.
- Защо избрахте да станете лекар?
- Към медицината се насочих благодарение на учителя ми по биология. Той имаше голям опит с подготовката на кандидат-студенти по медицина, беше запознат с професията. Представи ни трудностите, но и удовлетворението което носи. Казваше ни „учете, за да работите".
- Защо се насочихте към кардиологията?
- По време на следването, повечето от студентите се лутат и чудят какво е тяхното призвание. Аз съм щастлив, че избрах сравнително рано, 3-ти курс не само специалността, но и мястото. Когато попаднах в клиниката по кардиология в ИСУЛ, видях професионализъм, ангажираност, хъс и емпатия. Даде ми се възможност още като студент, да работя с болните, под надзор разбира се. Реших, че искам да съм част от тези хора.
- Удовлетворен ли сте от образованието си по медицина?
- Бих казал – да. Разбира се винаги има какво да се желае, но като цяло съм доволен. Медицинският университет дава на студентите това, което искат те самите да си вземат. Няма как да бъде еднопосочно. Не се сещам за случай, в който да съм искал да ми се обясни или да направя нещо и да съм получил отказ. Нещата до голяма степен зависят от мотивацията и манталитета на студентите, които трябва да разберат, че вече не са ученици и трябва да поемат инициатива и да търсят знанието.
- А от сблъсъка си със здравната система?
- След като завърших университет и започнах работа, очакванията ми горе-долу се припокриваха с реалността. Целта ми не беше да се вглъбявам в проблемите, а да се развивам и да помагам на хората по най-добрия начин, на който съм способен.
- Кои са плюсовете на здравната ни система?
- Плюсовете на здравната ни система е достъпността. В сравнение с други, много развити европейски държави, в които се налага пациентите да чакат с месеци за преглед при специалист, у нас не се чака. Човек може да отиде на преглед, да потърси второ мнение, и то сравнително бързо.
- А минусите?
- Минус е това, че за съжаление има малки населени места, където е налице недостиг на специалисти, специализирани отделения и медицински персонал като цяло. В този случай хората са в по-висок риск, особено в условия на спешност, когато се налага бързо лечение на животозастрашаващи състояния.
- Смятате ли, че пациентът е поставен в центъра на системата и защо така мислите?
- Смятам, че стремежът е пациентът да е в центъра на здравната система, но за съжаление не винаги е така. Може би проблем е логистиката и липсата на информация за пациентите, което понякога създава недоверие към системата.
- Бихте ли останали да работите в България? Защо?
- Аз никога не съм имал намерение да работя в чужбина. Навсякъде има плюсове и минуси. Тук са всички хора, които обичам. В чужбина не се чувствам у дома.
- Виждате ли възможности за кариерно развитие тук?
- Да, аз съм в началото на своята кариера. Има още много какво да науча. Медицината и науката се развиват постоянно, както и ние като специалисти.
- Удовлетворява ли ви заплащането, което бихте получавали като лекар в избраната от вас специалност?
- Един колега веднъж ми даде полезен съвет – „ти учи, работи, помагай и в бъдеще ще си добре и финансово".
- А условията, в които ще работите – апаратура, наличие на медицински сестри, комфорт на работното място?
- Апаратурата, с която разполагаме като отделение за неинвазивна диагностика и лечение, е напълно достатъчна. Има неща, които не зависят от лекарите, но са необходими за подобряване на комфорта, както за нас медиците, така и за пациентите. Голям проблем е недостигът на медицински сестри, професията е трудна, отговорна и не достатъчно оценена.
- Плаши ли ви агресията сред пациентите? С какво си я обяснявате?
- По-скоро ме разочарова. Според мен тази агресия се поражда от нереалистични очаквания. Някои пациенти имат ниска здравна култура и не осъзнават, че за диагностиката и лечението на много състояние се изисква време и търпение, както и, че не винаги резултатът е такъв, какъвто очакват.
- Смятате ли, че правилата, по които работи НЗОК с лекарите и болниците са добри? Защо?
- Според мен правилата са ограничаващи. Пациенти, постъпващи с една и съща водеща диагноза могат да имат редица различни съпътстващи заболявания, усложнения и тежест на протичане. Това налага индивидуален подход, както диагностичен, така и терапевтичен. В този смисъл няма как зададената рамка за дадена клинична пътека като болничен престой и изследвания да са еднакви и адекватни за всички болни.
- Мислите ли, че има нужда от промяна на системата? В каква посока?
- Промяна към по-добро винаги е необходима, може би част от проблемите, които спoменах са именно тези, върху които си заслужава да се работи.
- А на етичните стойности в гилдията?
- Стремежът на лекаря да помага по възможно най-добрия начин е основата на нашата професия и аз вярвам, че се стремим да го правим. 
- Кои са хората, от които зависи бъдещето на здравеопазването според вас? Какво бихте им казали?
- Според мен бъдещето на здравеопазването се гради на професионализъм, усъвършенстване на логистиката, правилата и стандартите на диагностично-лечебния процес, изграждане на взаимно доверие между лекар и пациент. Не, на последно място облекчаване на условията на труд.


Стотици лекарства липсват в аптеките, задоволяваме недостига в други държави 
Основно лекарствата, които са оригинални, се изнасят, каза Николай Костов 
Вяра Димова 
Bgonair.bg, 26.08.2024 

Аптеките няма да спрат безплатните лекарства, изписвани по рецепти. Това мнение изрази председателят на Асоциацията на собственици на аптеки Николай Костов.
"Това плащане е само част от плащанията на Националната здравноосигурителна каса (НЗОК) към аптеките. Въпреки че то не е малко, няма да е определящото. Решение ще се намери, ще бъдат освободени пари от резерва на Касата", коментира той в "България сутрин".
Как се стигна дотук?
"Това е логично следствие от решението през април за увеличаване драстично на броя на реимбурсираните лекарства. Те се увеличиха с над 400 лекарства. Те са и много масови, засягат много хора. Това логично доведе до увеличаване на броя на рецептите и хората, които ги използват. Здравната каса реимбурсира 100% тези лекарства", обясни пред Bulgaria ON AIR Костов.
Той изрази надежда  голямата част от аптеките да не спрат да работят със Здравната каса, въпреки че това ще създаде затруднение за някои от тях.
Продължава да има дефицит на лекарства
"Близо 390 лекарства липсват по лекарско предписание, отделно има и такива без лекарско предписание. Те са важни. Извадих една група, засегната - това са противотуморните лекарства. Една част от лекарствата липсват заради производствени причини. Основно лекарствата, които са оригинални, се изнасят. Задоволяваме дефицити в Германия, Австрия и в други държави. Дефицитът трябва да бъде решен на наднационално ниво, на европейско, за да бъде преодолян дефицитът и в България", информира Костов.

Костов: аптеките няма да спрат да дават безплатни лекарства 
За да бъде повлиян дефицитът на медикаменти у нас, той трябва да бъде решен на европейско ниво, посочи той 
Zdrave.net, 26.08.2024

Аптеките няма да спрат да дават безплатни лекарства. Отложеното плащане на НЗОК е само част от плащанията към тях и въпреки че то не е малко, в случая няма да е определящо. Това каза пред Bulgaria ON AIR председателят на Асоциацията на собствениците на аптеки (АСА) Николай Костов.
„Това се е случвало и друг път, ще бъдат освободени пари от резерва“, обясни той.
По думите му, липсата на средства е логично следствие от решението за увеличаване на безплатните лекарства през април. „Те се увеличиха с над 400, а са и много масови лекарства – засягат много хора. И това логично доведе до увеличаване на броя на рецептите, защото те от частично реимбурсирани станаха напълно реимбурсирани и това стимулира много хора да преминат на тези лекарства“, коментира Костов.
По думите му, потреблението на тези медикаменти по Каса е нараснало 5-6 пъти спрямо януари 2024 г.
Запитан дали проблемите с недостига и липсата на някои лекарства вече са решени, Николай Костов заяви, че не са.
„Близо 390 лекарства по лекарско предписание липсват. Има и такива, които са без лекарско предписание. Те са изключително важни“, каза той. По думите му най-сериозната група лекарства сред тях е тази на противотуморните медикаменти. Част от тях липсват по производствени причини – основно някои генерични лекарства, а някои оригинални се изнасят, информира председателят на АСА. „Даже „изнасят“ не е много точна дума, защото това са вътрешнообщностни сделки и се придвижват в рамките на ЕС от една държава към друга, така че, за съжаление, това не може да бъде спряно“, коментира той и допълни, че този износ задоволява дефицити в Германия, Австрия и други държави, тъй като и там има дефицит и много голямо търсене на тези лекарства. „Още повече, има разлика в цените“, посочи той и заяви, че за да бъде повлиян дефицитът у нас, той трябва да бъде решен на европейско ниво.

ПЛАНИРАТ ОЗЕМПИК ДА ВЛЕЗЕ В MEDICARE ЗА 2027-ТА
Препаратът ще бъде включен в списъка на Уолстрийт за преговори за лекарства, предоставяни по здравната програма
Clinica.bg, 26-08-2024

След като правителството на САЩ договори цените за някои лекарства от програмата Medicare, влизащи в сила през 2026 г., анализаторите от Уолстрийт залагат на списък за 2027 г., който ще включва оземпик. Това съобщи Ройтерс.
Лекарствата, които са на пазара поне от 2017 г., са сред тези, за които здравната програма Medicare харчи най-много за хора на 65 и повече години или с увреждания.
Регулаторите трябва да
обявят листата с още 15 медикамента до февруари 2025 г. Съгласно подписания от президента Джо Байдън Закон за намаляване на инфлацията (IRA), цените на 10 изключително популярни лекарствени продукта с рецепта, използвани от Medicare, ще бъдат намалени с 38% до 79% през 2026 г. 
Индустрията се бори с
програмата за преговори, заявявайки, че тя ще задуши иновациите. Правителствени изследователи прогнозират, че употребата на лекарството за диабет оземпик за отслабване ще увеличи дефицита в САЩ през следващите 10 години. 
През 2022-ра програмата
похарчи над 4,6 милиарда долара за него. Pomalyst на Bristol Myers и две други лекарства на Abbvie, Vraylar и Venclexta, може също да бъдат предмет на преговори през 2027 г., казаха анализатори. 
„Гордеем се с десетте 
постигнати споразумения за предоставяне на нови, по-ниски цени за хората с Medicare", се казва в изявление на говорителя на Министерството на здравеопазването и човешките услуги във Вашингтон.

Към кого да се обърнем, ако джипито ни е в отпуск?
Zdrave.net, 26.08.2024

Знаете ли къде да получите медицинска помощ, ако личният Ви лекар е в отпуск или извън работното му време? На този въпрос отговарят от Здравната каса в рубриката си „НЗОК за теб“.
Личният лекар трябва да осигури на лицата, записани в пациентската му листа, подходящ начин за оказване на медицинска помощ. Той задължително обявява в амбулаторията на място, достъпно за здравноосигурените лица, записани в пациентската му листа, своя месечен график. В графика се посочва и заместник на избрания общопрактикуващ лекар (ОПЛ) за случаите, когато той не може да изпълнява лично задълженията си, както и неговото местоположение, телефон и други начини за контакт, а също и местонахождението, телефона и другите начини за контакт и с дежурния кабинет и/или лечебното заведение, осигуряващи медицинска помощ на пациентите извън графика на ОПЛ. Ако случаят е спешен, пациентите трябва се обърнат към Спешна помощ, а тези с липса на възможност за придвижване трябва да позвънят на телефон 112, посочват от Касата.

